open-index/open-wikipedia-markdown huggingface dataset:
رجاء الشرقاوي المرسلي

**رجاء الشرقاوي المرسلي** (مزيودة ف 12 ماي 1954 ف سلا) أستاذة مغريبية ف لفيزيك نووية ف جامعة محمد الخامس د الرباط  ف لمغريب.

ربحات لجائزة د لوريال-ليونسكو د لمرا ف لعولوم على خدمتها علا بوزون د هيݣز.

## حياتها

تولدات رجاء ف سلا ف عام 1954. ؤ خدات درجة لولة ف رياضيات ف ليسي ديكارت د الرباط.

ب كترة ما نباهرات ب إنجازات  نيل آرمسترونݣ ؤ نّصيحة د واحد لأستاذ قرّاها ف ليسي، ، تناقشات مع باها ؤ رغباتو باش يخليها تكمل قرايتها على برا د لمغريب.

ؤ فعلا هادشي لي كان. مشات رجاء ل فرانسا باش تكمل قرايتها ف ݣرونوبل فين  خذات دوكتورا في لفيزيك ف لابو د لفيزيك تحت درية ؤ كوسمولوجيا (*Laboratoire de Physique subatomique et cosmologie*) لي كان جزء من كلية جوزيف فوريي. ف عام 1982 رجعات لرباط. ؤ ترأسات واحد لإيكيپ لّي ساهمات ف تّجربة د أطلس ف سيرن.

ف 2015 خدات لجائزة دلوريال-ليونسكو دلمرا ف لعلوم د إفريقيا ؤ دول لعربية. ؤ هاد لجائزة دليل على لمساهمة ديالها بلي لبوزون د هيݣز فعلا كاين. هاد لجسيم صغير هوّا لّي كيعطي ل دّرة لكتلة ديالها. المرسلي رفعات من لمستوى د لبحث لعلمي ؤ من لمستوى د رعاية صحية ف لمغريب.

رجاء تعرفات بلي هيا أول وحدة أسست درجة د لماجستير ف الفيزيك  د طّب. ديڤ تشارلتون، نّاطق رّسمي ديال تجربة أطلس هنأها ب لجائزة ديالها ؤ ݣال "أطلس كتهنأ الأستاذة رجاء الشرقاوي المرسلي ب هاد لجائزة لكبيرة ؤ لواعرة، ؤ لعتيراف ب دّور ديالها ف كتيشاف بوزون د هيݣز.

## مصادر

تصنيف:زيادة 1954
تصنيف:لفيزيك نووية
تصنيف:لفيزيك لكونية
تصنيف:ناس قراو ف ليسي ديكارط
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف سلا
تصنيف:ناس د سلا
تصنيف:عالمة مغريبية
فليلم (بيولوجيا)

تصغير|لمستويات ديال تّقسيم طّاكسونومي د لحياة
**لفليلم** ؤلا **فيلوم تحتاني** ؤلا **تحتفيلوم** (ب نݣليزية **Subphylum**) هوّا تقسيم طاكسونومي تحت من لفيلوم ؤ فوق من كلاص.

متلاً السنسوليات (حيوانات عندها سنسول) كيشكّلو فيلوم تحتاني لي جا تحت من فيلوم ديال لحبليات *chordata*، و فوق من لكلاص لفوقانية د مولات ربعة *tetrapoda*.

## مصادر


تصنيف:طاكسونوميا
تصنيف:لبيولوجيا
تصنيف:مقالات ب عناوين فيها نيولوجيزم
ريهام الحر

**ريهام الحر** (مزيودة ف 8 مارس 1977)، رسامة كاريكاتور مغريبية ختارتها لمنضمة لإعلامية بي بي سي من بين أكتر 100 مرا مؤترة.

## حياتها

قرات لادب لعربي ف كلية لاداب د قنيطرة ف لمغريب. عام 2000 ربحات ف مبارا نضماتها منضمة ليونيسكو ل حماية تّرات تّقافي. نشرات لاعمال ديالها ف بزاف د جّورنالات لمغريبية بحال جريدة العلم ؤ المنطقة ؤ الصحافة الانثوية ؤ جريدة سيطادين *Citadines* ؤ *لكل النساء*، ؤ حتا ف جّورنالات ديال دارلبيضا بحال الرسالة ؤ الامة.

## مصادر

تصنيف:زيادة 1977
تصنيف:رسامة مغريبية
تصنيف:بيوغرافيا د نسا
تصنيف:ناس تزادو ف قنيطرة
تصنيف:كتاتبيا مغاربا د لقرن 21
تصنيف:ناس حيين
تصنيف:صحافيين ؤ صحافيات مغاربا
تصنيف:صحافية مغريبية
تاهوميوستازيت

**التاهوميوستازيت** ف لبيولوجيا هيا واحد لحالة فاش **لوسط الدخلاني (الداخل ديال الدات)** ماكايتبدلوش لپاراميترات ديالو سوا لفيزيكية بحال السخونية د لڭسدة و لحجم ديال السايل الدخلاني ديالو، سوا الكيماوية بحال ل pH، تاكونصونطريت ديال لملحة و السكار و يّونات خرين فالدم. هاد لپاراميترات كايتريݣلاو و كايتكونطرولاو بواحد ولا بزاف د ريݣلاتورات. هادشي كامل كايخلي لكائن لحي يعيش و يقدر يتقالم معا دّوار (لمحيط) ديالو.
تصغير|شيما كايوضح التاهوميوستازيت.

التاهوميوستازيت كاينين عندها جوج ديال السيستيمات اللي كايريڭليوها و كايخليو عبارها مشدود، و اللي هوما السيستيم لعصبي و السيستيم الأندوكريني (لهورمونات). 

## مصادر


تصنيف:لفيزيولوجيا
تصنيف:لبيولوجيا
تصنيف:تبدال
تصنيف:مقالات ب عناوين فيها نيولوجيزم
زينب فاسيكي

**زينب فاسيكي** ؤلا **زينب فاسقي** (مزيودة ف 21 يوليوز 1994 ف فاس) هي فنانة كاريكاتيرية مغريبيّة ؤ مُهندسة ميكانيكية ؤ ناشطة ديال حقوق لمرا زيد على داكشي النّشاط ديالها ف مجال تمكين لمرا ؤ لمساواة بين لمرا ؤ رّاجل. تشهرات زينب ب سباب مشروع دارتو سميتو «حْشُومَة» هاد لمشروع هوّا بزاف ديال تّصاور لفنية لكاريكاتوريّة لي نشراتها عام 2018 ؤ لي كاتصور لعيالات عريانات، ؤ كاتهضر فيه زينب علا ضرورة نحيدو لمعايير لمزداوجة. تعرض لمشروع ل أوّل مرة في مدريد ف صّبليون قبل ما يتعرض من بعد ف رّباط. لهدف ديال زينب فاسيكي من هاد لخدمة هو تحارب رّقابة ؤ تحيد «لمحرمات» ف لمغريب.

## حياتها
تزادت زينب فاسيكي ف 21 يوليوز عام 1994 ف مدينة فاس ف لمغريب ؤ قرات تما. تخرجات من لكلية د لهندسة ف يونيو 2017.

بدات زينب رّسم فاش كان ف عمرها ربع سنين، ؤ طورات لموهبة ديالها معا لوقت. كاتركز ف لأعمال ديالها علا رسم تصاور ل راسها مختالفة ؤ متنوعة، كيما كاتخدم شخصيات خياليّة بحال لمرا لمعجزة. ف حوار معاها علا رّسمات لهزليّة ديالها علّقات زينب ب لقول: «تانشوف لمرا بحال شي تمتال ف بلادي، هادشي علاش بغيت نحررها، بغيتهم يكونو حرات".» كاتعاني زينب ف نشر رّسمات ديالها ف لمغريب حيت أغلب لمطبعات ؤ دور نّشر تايرفضو ينشرو ليها.

ف 2014، رحلات ل دارلبيضا فين مازالا عايشة حتال دابا. زينب دخلات ل لݣروپ د سكف كف ؤ نشرات ف 2017 أول كوميك ستريپ ديالها ب سميت "ؤمور" فين ورات صعوبات لي كاتواجه لعيالات ف لمغريب.

## لأعمال ديالها

## مصادر

تصنيف:زيادة 1994
تصنيف:فيمينيزم
تصنيف:رسامة مغريبية
تصنيف:فنانا ؤ فنانات د لكوميكس مغاربا
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف فاس
نيطع لقايم

**نيطع لقايم** ولا **نيطا لقايم**، تزادت فـ 1980 ف نتيڤوت، هي موغنية إسرائيلية من أصل مغريبي.

## حياتها
تولدات نيطع لقايم ف نتيڤوت (إسرائيل) ف عام 1980 وسط فاميلة يهودية مغربية. باها، ميكاييل لقايم، فنان، هاجر ل إسرائيل من تينغير، ؤ مها، أصلها من إليغ ؤ من دارلبيضا.

عاشت نيطع وسط جو عامر ب تقافة ؤ تقاليد لمغريبية، ؤ تعطاتها لفرصة باش تبني علاقة د لهوية معا لبلاد د واليديها، و تزادت هاد لعلاقة طورات حيت كانت قريبة من جداتها لي علماتها داريجة.

تجوجات نيطع من لموسيقي أميط هاي كوهين، ؤ عايشا معاه ف لقدس.

ف 2019، متلات نيطع لقايم ف لفيلم د كمال هشكار "ف عيونك كانشوف بلادي" لي فيه رجعات هي ؤ راجلها ل لمغريب باش تقلب علا لوصول ديالها.

## أفلام
* 2019 : *مامي*
* 2019 : *ف عيونك كانشوف بلادي*

## شوف حتا
* فرونسواز أطلان
* زهرة لفاسية

## مصادر

تصنيف:زيادة 1980
تصنيف:ممتيلة إسرائيلية
تصنيف:موغنية إسرائيلية
تصنيف:مغاربا يهود ف لقرن 21
تصنيف:مقالات فيها مصدر و 3000 بايت
تصنيف:ناس تزادو ف إسرائيل
تصنيف:مغاربا يهود ف لقرن 20
تصنيف:ناس حيين
بهاء روندا

**بهاء روندا** أولّا **بهاء الروندة** (تزادت ف 1974، الرباط -) هي مغنية مغريبية كاتغنّي لأندلسي وبالضبط لغرناطي. كبرات ف فاميلة عزيز عليها تحافض على الترات لأندلسي. قرات بهاء روندا على يد لحاج أحمد پيرو، بدات لمشوار ديالها معا لجوق ديال شباب لأندلس اللي مشات معاهوم ف مهرجانات فالداخل وبرّا لمغريب. تشهرات بهاء ف لمهرجان ديال الطرب لغرناطي فوجدة و لمهرجان ديال لموسيقى الروحية ف فاس. قدمات بهاء روندا بزاف ديال السهرات على لمطروز (أندلسي فيه جملة ب لعربية تابعاها وحدة خرة بلعبرية) مع ليهودية لفرانساوية فرانسواز أطلان.

## مصادر

تصنيف:مغنية مغريبية
تصنيف:زيادة 1974
تصنيف:ناس تزادو ف الرباط
حفيظة الحسناوية

**حفيظة الحسناوية** هي مغنية مغريبية ديال لعيطة كانت معا لفرقة ديال ولاد بنعݣيدة و مشهورة ف لبلاد.

## حياتها
تزادت حفيضة ف عبدة تعلمات لغنا من عند لحاجة لحامونية والشيخة عايدة. دخلات حفيضة لحسناوية ل لغنا لمحتارف ف 1974 معا لفرقة ديال ولاد بنعݣيدة وتلاقات مع فاطنة بنت الحسين لي علماتها بزاف د لحوايج ؤ تبناتها من بعد، الشي لي خلّا الشيخة حفيضة تشهر كتر.

توفات حفيضة ف 6 أكتوبر 2022 ف سبيطار محمد لخامس د أسفي ب سباب وعكة صحية جاتها ف معا لوحدة د الصباح، بعد معاناة معا مرض لقلب.

## مصادر

تصنيف:مغنية مغريبية
تصنيف:وفيات 2022
تصنيف:ناس توفاو ف أسفي
تصنيف:زيادة 1962
تصنيف:مقالات فيها مصدر و علاين 3000 بايت
خربوشة

**خربوشة**، **حادة الزيدية**، **حويدة لغياثية**، **لكريدة** أولّا **زروالة** (تزادت فلخر ديال لقرن 19 فعبدة) هي شاعرة ومغنية مغريبية ديال لعيطة تعرفات فاش دارو ولاد زيد التورة على لقايد عيسى بن عمر. تعرفات خربوشة فالداكرة ديال لمغاربة باللي هي رمز ديال التورة والصبر، حيتاش كانت كاتدافع على ولاد بلادها (ولاد زيد) بالشيعر اللي كانت كاتغزل فيه ضد فلقايد فعام الرفسة.

خلّات خربوشة بزاف ديال لأغاني اللي ليوما هي طرف كبير من لفن ديال لعيطة.

لمصادر التاريخية كاتعاود القصة ديال خربوشة وكيفاش ماتت وكيفاش تطفات التورة ديال ولاد زيد، لكن هاد المصادر غير هضرة ورتوها الناس من جدادهوم، داكشي علاش هاد لمصادر مامتّافقينش على قصة وحدة.

## أغانيها
خربوشة مانظماتش العيطة غير باش تعيط على الحماسة و الجهد يكون فولاد قبيلتها، لكن فنفس الوقت كانت تقول فالقايد عيسى لي مايسوى و تعيط بالاجحاف و النكد لي عيشهم فيه وكانت تشوه السمعة ديالو بغناها.

## مصادر

تصنيف:مغنية مغريبية
تصنيف:مقالات فيها مصدر و علاين 3000 بايت
تصنيف:زيادة ف لقرن 19
حياة الإدريسي

**حياة الإدريسي** (تزادت ف24 شتنبر 1963، الدار البيضا - ) هي مغنية مغريبية تشهرات بلأغاني ديال أم كلتوم وأغاني ديال ملحنين بحال عبد لفادر رشدي وأحمد البيضاوي. كاتكنّى هاد لمغنية ب**كوكب لأغنية لمغريبية**.
## لأغاني ديالها

## لمهرجانات اللي كانت فيهوم
### فلمغريب
* لمهرجان ديال طنجة الدولي دالسماع ولمديح
* السهرة تاع لموشحات لمغريبية فمسرح محمد الخامس 
* الدورة 13 ديال لمهرجان دموازين
* لمهرجان ديال ربيع الحي الحسني

### برّا لمغريب
* مصر: الدورة 15 دلمهرجان تاع لموسيقى لعربية
* مصر: لمسرح تاع دار الأوبرا المصرية.
* لكويت
* لإمارات
* فلسطين
* سوريا
* تونس
* هولاندا

## مصادر

تصنيف:مغنية مغريبية
تصنيف:زيادة 1963
تصنيف:مقالات فيها مصدر و 3000 بايت
حياة بوخريص

**حياة بوخريص** (تزادت فمكناس - ) هي موسيقية ومغنية مغريبية ديال الترات دالسماع ولمديح دالنبي ومن 1979 خدّامة أستادة فلكونصيرڤاطوار دمكناس. كاتغني حياة بوخريص لأندلسي ولملحون ولغرناطي ولحوزي الدزايري ولقطاع دلموسيقى دالشمال اللي جاية من لمقامات ديال لموسيقى دلأندلسي.

## لمهرجانات اللي حضرات فيهوم
### فلمغريب
* لمهرجان دلاندلسيات فشفشاون
* لمهرجان دالطرب لغرناطي فوجدة
* مهرجان الرباط
* لملتقى دسجلماسة تاع فن لملحون فالراشيدية
* مهرجان لملحون ففاس
* لمهرجان دلموسيقى الروحية ففاس
* لمهرجان دلموسيقى لعتيقة ففاس
* لمهرجان دلأندلسيات لأطلسية فالصويرة 
* لمهرجان تاع وليلي الدولي
* لمهرجان دلملحونيات فأزمور 

### برّا لمغريب
دارت حياة بوخريص جولات فنية فبزاف ديال الدول فلعالم ف شمال إفريقيا، الشرق لأوسط، ؤروپا و أمريكا الشمالية.

## مصادر

تصنيف:مغنية مغريبية
تصنيف:مقالات فيها مصدر و 3000 بايت
تصنيف:زيادة 1979
لكتابة لأمازيغية بلعربية

**لكتابة لأمازيغية بلعربية** هي لفباية مبازية على لخط لعربي وتكتبات بيها بزّاف ديال اللوغات لأمازيغية فلقرون لوسطانبة. ليوما الناس ولّات كاتكتب إما بتيفيناغ الجديدة فلمغريب، أولّا لكتابة لأمازيغية باللاتينية فالدزاير.

## مصادر

تصنيف:لوغات أمازيغية
تصنيف:كتابة
تصنيف:لوغات د لمغريب
زهرة هندي

**زهرة هندي** (تزادت ف 20 يناير 1979، خريبݣة -) هي مغنية و ممتّيلة مغريبية فرانساوية. كاتغنّي بالنݣليزية و تاشلحيت، أولّا كاتجمع بيناتهوم كيما ف لأغنية ديال "إميك سيميك". تأترات هندي زهرة ب بزاف ديال ديال لمغنيين بحال الشيخة ريميتي و كاتشبّه ب بيت ڭيبونز من پورتيسهاد، مانوتشو، بيلي هوليداي، پاتي سميث، و نورا جونز. متلات ف 2014 ف لفلام ديال "The Narrow Frame of Midnight" تاع تالا حديد و "The Cut" ديال فاتح أكين.

تأثرت هندي زهرة ب عدد كبير من المطربين بحال الشيخة ريميتي.

## كاريير
تزادت زهرة هندي ف مدينة خريبݣة ف المغرب. ملي كانت عندها 15 عام، خلّات المدرسة و مشات ل باريز باش تعيش مع باها اللي كان من قبل ف العسكر. و ملّي دارت 18 عام، خدمات ف متحف اللوڤر، و بدات تكتب الكلمات ديال الأغاني و الألحان ديالها. زهرة هندي كاتعتبر عصامية ف عزف آلات موسيقية مختالفة.

ف عام 2005، كانت دارت 50 أغنية بحال «بيوتفل تانڭو»، «أورسول»، «ثري» و«ستاند أپ». أول ديسك مطول ديالها خرجات عام 2009، و سجلات عشرة د لأغاني ف الألبوم اللول ديالها د الجاز اللي خرج ف يناير 2010 من تسجيلات بلو نوت روكوردز. الڤيديو د الإفتتاح ديال أغنية «بيوتفل تانڭو» خدم عليه المخرج لفرانساوي طوني ڭالتيف. الأغنية ديال «ستاند أپ» تختارت ل حملة تجارية ديال ويسترن يونيون. ف شهر يونيو 2010، تكونات مع الموسيقار لفرانساوي بلونديتو ف الألبوم ديالو اللول «باد باد تينڭس». و ف شهر نونبر 2010، زهرة هندي ربحات ب جائزة كونستانتين على أفضل ألبوم. و ف فبراير 2011، فازت ب جائزة «ڤيكتوار دو لا موزيك» على أفضل ألبوم موسيقى ف العالم.

## أعمالها
### ألبومات
* 2010: Handmade (مصاوب ب ليد) #17 فرانسا، #58 النمسا، #22 بلجيكا (فلاندرز)، #35 بلجيكا (ألونيا)، #29 السويد
* 2011: Handmade Deluxe Edition ("مصاوب ب ليد" طبعة د اللوكس) - (مع أغاني ماصدروش قبل)

### ألبومات طوال
* 2009: Hindi Zahra (هندي زهرة)
* 2011: Until the Next Journey (حتال الرحلة الجاية)

### أغاني صولو
* 2010: Beautiful Tango (بيوتفل تانڭو) #9 بلجيكا (ألونيا) # 85 ألمانيا
* 2010: Stand Up (نوض)
* 2010: Imik Si Mik (بشوية بشوية)
* 2011: Fascination (سحور)

* 
* الموقع الرسمي
* مراجعة ديال ديسك هاند مييد (Handmade) من طرف جورنال لڭارديان
* أغنية «بيوتقل تانڭو» على موقع يوتيوب
* أغنية «إميك سي إميك» على موقع يوتيوب

## مصادر

تصنيف:مغنية مغريبية
تصنيف:زيادة 1979
تصنيف:ناس حيين
تصنيف:مومتيلة مغريبية
تصنيف:ناس تزادو ف خريبݣة
لإملاء ديال لكتابة بلأمازيغية

[تصغير|نقوش قدام ب[تيفيناغ#لكتابة لأمازيغية لقديمة|لكتابة لأمازيغية لقديمة فزاݣورة، لمغريب]]
**لإملاء ديال لكتابة بلأمازيغية** هو لكتابة اللي كاتستعمل باش تكتب اللوغات لأمازيغية. فلعصور لقديمة لكتابة لأمازيغية لقديمة هي اللي كانت كاتكتب بيها لأمازيغية، وتلقاو كتابات قدام ونقوشة على لحجر بهاد لكتابة. من مورا لينتيشار ديال لإسلام، لعولاما ولفقهة لأمازيغ ستاعملو لكتابة لأمازيغية بلعربية. دابا كاينين تلاتة ديال لكتابات بلأمازيغية: تيفيناغ، لكتابة لأمازيغية بلعربية ولكتابة لأمازيغية باللاتينية. مجموعات مختالفين فشمال إفريقيا كايستاعملو كتابات مختالفين على حساب السياسة ولإديولوجية اللي محفزاهوم إديرو هاكّاك.

## تيفيناغ

**تيفيناغ** (بلكتبة تاعها: ⵜⵉⴼⵉⵏⴰⵖ، بالنوسخة ديال التوارݣ: ⵜⵊⵉⵏⵗ أولّا ⵜⵊⵏⵗ، بلكتابة لأمازيغية باللاتينية: Tifinaɣ هي كتابة ديال أبجد كايتكتبو بيها اللوغات لأمازيغية. تدارت لفباية جديدة مبنية على هاد السيستيم دلكتابة فلقرن 20 وتسمات تيفيناغ الجديدة أولّا تيفيناغ دليركام (بالنݣليزية: Neo-Tifinagh). هاد النوسخة ديال لكتابة كاتستعمل رسميا فلمغريب باش تتقرا لأمازيغية لمعيارية لمغريبية فلمدارس لبتيدائية والنشير ديال لكتوبة.

## لاتينية

**لكتابة لأمازيغية باللاتينية** (باللوغات لأمازيغية: Agemmay Amaziɣ Alatin، أݣَمّاي أمازيغ ألاتين) هو نوسخة ديال لكتابة اللاتينية اللي كايتكتبو بيها اللوغات لأمازيغية. تعتامد فلقرن 19 وفيه بزاف ديال لحروف.

## عربية

## تصاور

Central Morocco Tamazight in Tifinagh.svg|alt=The word ⵜⴰⵎⴰⵣⵉⵖⵜ.|كلمة "تامازيغت" مكتوبة بتيفيناغ
Berber Calendars.jpg|يومية (كالوندري) مكتوبة بلأمازيغية اللاتينية
Muhammad Awzal.jpg|أول صفحة من كتاب "لحوض" اللي كتبو لفقيه السوسي محمد أوزال فلقرن 18. لكتاب كولّو مكتوب بلخط لأمازيغي لعربي.


## مصادر

تصنيف:لوغات أمازيغية
تصنيف:لوغات د لمغريب
تصنيف:مقالات فيها مصدر و 3000 بايت
زهرة الفاسية

**زهرة لفاسية**، تولدات ف 1905 ف صفرو ؤ ماتت ف 4 نونبر 1994 ف عسقلان، إسرائيل)، هي مغنية مغريبية يهودية تشهرات ف لقرن لعشرين، و ب ضبط مابين ربعينات و ستّينات ب لغنا ديال لعيطة من مورا مابدّلات السكنى ل رباط. سجلات لأغاني لولين ديالها ف لبدية ديال لعشرينات معا شركة پاطي و ڭراموفون من مورا ما رحلات ل كازا. هاجرات زهرة لفاسية ل فرانسا ف لبدية د ستّينات ومنها ل إسرائيل ف 1964.

## حياتها
تولدات زهرة ؤلا زوهرة لفاسية ف صفرو، و سميتها لحقيقية هيّ إيستر، ف فاميلة يهودية بسيطة. بّاها هاجر ل فاس باش يتاجر، ولاكين من بعد تحول ل الرباط، و عاود ل الدارلبيضا فين ستاقرات لفاميلة ف بوطويل ف لمدينة لقديمة. بّاها كان كيعرض السلعة ديالو ف درب عوا. بدات زهرة لفاسية علاقتها معا لفن ب تنشيط لحفلات د ليهود، و كانت كاتهرب من لمدراسة باش تّريني معا لفراقي د لموسيقى لمغريبية ليهودية، و منّها تعرّفات على فنانين مغاربا يهود بحال السولامي، سليم عزرا، بوحبوط و شلومو الصويري.

كانت زهرة لفاسية ف اللول كاتلقّب ب الصفريوية، ولاكين باش تّعرف كتر خدات اللقب ديال "لفاسية". تشهرات بزاف عند لعائلات لبورجوازية لمغريبية لي كانت كاتعرض عليها باش تحيي لمناسبات.

تجوّجات زهرة ب قرار من بّاها لمرة اللولة من صنايعي سميتو عزرا من مدينة فاس، و ولدات معاه جوج ولاد. حيت راجلها عتارض على لخدمة ديالها ف لفن، تطلقو، و مشات زهرة ل الرباط، فين عاشت قصة حب معا حوّات و تاجر يهودي طالياني، و تجوّجو.

تحوّلو من بعد ل كازا، و من بعد ل فرانسا، و ف اللخر هاجرو ل إسرائيل. راجها تابيرو كان كيلبس ديما الجلابة لمغريبية و الطربوش، و زهرة لفاسية كان معروف عليها بلي ديما لابسة لقفطان. النهاية ديالها كانت حزينة، حيت بعدما هاجرات ل إسرائيل، تجاهلاتها قنوات لميديا لإسرائيلية لي كانت كاتفضّل لموسيقى لغربية، و بحال بزاف د ليهود من بلدان شمال إفريقيا و الشرق لأوسط تعرّضات ل لحڭرة و لعنصرية. الشاعر ليهودي لمغريبي إريز بيطون ملي سمع قصتها كتب عليها قصيدة، لي ولات دابا جزء من لمقرر د لمدراسة ف إسرائيل.

## لأغاني ديالها
تشهرات زهرة لفاسية بتلاتة ديال لأغنيات: عيطة بيضاوية، عيطة مولاي إبراهيم وعيطة نشكي لربي. سجلات ليها وزارة تقافة ف لمغريب كاسيطة خاصة على شكل تكريم ليها، وفيها تمنية ديال لأغاني:
* حبيبي ديالي فين هو
* يا محلى وصولكم
* حبك تلفني على شغالي
* يا وردة
* الغربة
* زاد علي الغرام
* شعلت النار
* سعدي ريت البارح

## مصادر

تصنيف:مغنية مغريبية
تصنيف:زيادة 1905
تصنيف:وفيات 1994
تصنيف:مغاربا يهود ف لقرن 20
تصنيف:ناس تزادو ف صفرو
تصنيف:ناس د صفرو
زينة الداودية

**هند الحنوني** أولا **زينة الداودية** (تزادت ف1979، الدار البيضا) هي مغنية مغريبية كاتغنّي الشعبي و كاتسمّى حتى **الشابة زينة** و **فيروز لمغريب**. عاشت زينة الداودية ف فاميلة شعبية ف كازا و كانت من الصغر كاتبغي لغنا و الرياضة (ب لخصوص كورة). مشات مع لمنتخاب د لعيالات ولاكين خرجات منّو حيتاش كانت مايلة للغنا كتر. بدات ب الراي وماتشهراتش بزاف واخا تشهرو شي أغاني ديالها بحال "لا يا أمال" اللي غناتها مع الشاب نوفل.

## لأغاني ديالها
### ألبومات
* 2013: ألبوم الخير ف الله
* 2012: جيني كود
* 2011: اللي حتارمنا نحتارموه
* 2010: زينة - لقيت لي بغيت
* 2009: كلشي ديال الله
* أوركيسترا الداودية مع شيخات سطات

### أغاني فردية

### دويتو
دارت دويتو معا هاد لموغنين:
* 2013: موس ماهر
* أسماء لمنور
* 2010: أغنية **حنينة شابة** معا محمد لمين
* أغنية **لالا يا أمال** معا الشاب نوفل

## لمهرجانات اللي شاركات فيهوم
### ف لمغريب
* الرباط: لمهرجان دموازين
* أݣادير: لمهرجان ديال تيميتار
* وجدة: لمهرجان دالراي
* وارزازات: لمهرجان دوارزازات

### برّا لمغريب
* قطر: لمهرجان د"ربيع سوق واقف" ف2016
* الدزاير: لمهرجان دوهران تاع لخمسينية دليستيقلال
* هولاندا: حفلة كبيرة فهولاندا

## مصادر

تصنيف:مغنية مغريبية
تصنيف:مقالات فيها مصدر و 3000 بايت
تصنيف:زيادة 1979
تصنيف:ناس تزادو ف الدار البيضا
شريفة كيرسيت

**شريفة كيرسيت** (بتيفيناغ: ⵛⵔⵉⴼⴰ ⴽⴰⵔⵙⵉⵜ) (تزادت ف1 يناير 1967، خنيفرة -) هي مغنية مغريبية كاتغني لمواويل ديال تاماوايت دلأطلس لمتوسط باللوغة ديال تمازيغت وسط لمغريب. كبرات شريفة كيرسيت فدوار تازروت مع 15 ديال لخوت. وحيتاش لبلاد مافيهاش مدراسة ماقراتش شريفة فصغرها. بدات لغنا فالتمانينات مع محمد مغني ومحمد رويشة وحطات لألبوم اللول ديالها ف2002. ف2008 شدّات شريفة كيرسيت معا حادة أوعكي والرايس أحمد بيزماون لجائزة ديال التقافة لأمازيغية اللي كايعطيها لمعهد لملكي ديال التقافة لأمازيغية.

## لأغاني ديالها
* 2002: Berbère blues (ألبوم)

## لمهرجانات
* مهرجان مونفيست (لالة تاكركوست) (2011)
* مهرجان مرزوݣة (2012)
* لمهرجان دلموسيقى الروحية ففاس (2012، 2013، 2015)
* لمهرجان دلموسيقى الدينية والتقافية فصبانيا.

## مصادر

تصنيف:مغنية بالشلحة د لأطلس
تصنيف:زيادة 1967
تصنيف:ناس حيين
تصنيف:زريعة شخصيات د لمغريب
تصنيف:ناس تزادو ف خنيفرة
سميرة مليان

**سميرة مليان** (توفات ف1984، لقاهرة) هي مغنية مغريبية. كانت تلقات لجتّة ديالها مليوحة من لبالكون ديال لپارطمة د لفنان بليغ حمدي. مشات سميرة مليان للقاهرة باش تّشهر. كانت دايرة سهرة فالدار ديال حمدي بليغ فين لقاوها مليوحة من الشرجم. كان تݣال فاللول باللي راها نتاحرات، ومن موراها تبين فالتحقيق باللي السبب هو لفنان حمدي بليغ اللي هرب برّا لبلاد.

## مصادر

تصنيف:مغنية مغريبية
تصنيف:وفيات 1984
تصنيف:ناس تزادو ف لمغريب
تصنيف:ناس توفاو ف لقاهرة
تصنيف:مقالات فيها مصدر و علاين 3000 بايت
شذى حسون

**شدى أمجد الحسون** (تزادت ف3 مارس 1981، الدار البيضا) هي مغنية مغريبية عراقية. قرات لأداب النݣليزي ف الدار البيضا و التخصص د لفندقة و السياحة ف قنيطرة، و تشهرات فاش ربحات لموسم الرابع ديال سطار أكاديمي ف 2007، و كاتعتابر أول مرا كاتربح هاد اللقب. تعرفات هاد لمغنية ب لكنية ديال "عطر لأغنية لعربية" و"بنت الرافدين".

## لأغاني ديالها
* ابن بلادي (اسم الله اسم الله)
* روح
* عُشاق
* عليك أسأل
* مزعلني
* لو ألف مرة
* وعد عرقوب
* باع هوايا
* الساعة
* شو في بينك وبينا
* أرض الحبايب
* شاعلها

## مصادر

تصنيف:مغنية مغريبية
تصنيف:زيادة 1981
تصنيف:ناس حيين
تصنيف:مومتيلة مغريبية
تصنيف:مقالات فيها مصدر و 3000 بايت
تصنيف:ناس تزادو ف الدار البيضا
تصنيف:ناس د الدار البيضا
صوفيا المريخ

**صوفيا كريم المريخ** (تزادت ف15 أكتوبر 1981، الدار البيضا -) هي مغنية مغريبية. شاركات فالنوسخة اللولة ديال صطار أكاديمي.

## لأغاني ديالها
* تهواك
* نموت عليك
* إسألني أنا
* بزاف بزاف
* بحب فيك
* كلمة حب

## مصادر

تصنيف:مغنية مغريبية
تصنيف:زيادة 1982
تصنيف:ناس حيين
تصنيف:زيادة 1981
تصنيف:ناس تزادو ف الدار البيضا
تصنيف:ناس د الدار البيضا
عائشة رضوان

**عائشة رضوان** (تزادت ف1962 فآيت عتاب، إقليم أزيلال - ) هي مغنية ومنشدة مغريبية عايشة ففرانسا. غنّات هاد لمطربة بزاف ديال لموشحات ولأغاني دالطرب اللي عندهوم علاقة بالدين لإسلامي. غنات فبزاف ديال لأنواع (لأغنية لأمازيغية، الدجاز، لبلوز، لأغاني لكلاسيكية الشرقية). سجلات مع حبيب يامين بزاف ديال لأغاني بلميزان ديال لقانون ولعود والناي.
## لأغاني ديالها
* Nuits du Ramadan (ليالي رمضان، معا فريديريك ميتيران)
* Le cercle de minuit (دايرة الليل، معا ميشيل فيلد ولور أدلار)
* Le cercle des arts (دايرة لفنون، معا فريديريك ميتيران)
* Musiques au cœur (مواسق فلقلب، معا إيڤ روݣييري)
* Le canal du savoir – La musique classique arabe (قناة لمعريفة - لموسيقى لكلاسيكية لعربية، معا Paris Première، برنامج پيداڭوجي ديال 52 دقيقة).

## مصادر

تصنيف:مغنية مغريبية
تصنيف:زيادة 1962
تصنيف:ستيتناء من طاݣ ناقصين تصاور
بوطولا 2 (2008-2009)

## لفراقي

## لجدوال ديال الترتيب

## شوف حتى

* بوطولا 2
* بوطولا 1
* بوطولا 1 (2008-2009)
* لهيكلة لهرمية د لبوطولات ديال كورة ف لمغريب

## مصادر

تصنيف:بوطولا 2
تصنيف:مقالات فيها مصدر و 3000 بايت
فاطمة الزهراء بناصر

**فاطمة الزهراء بناصر** (تزادت ف30 أكتوبر 1981، قنيطرة -) هي ممتيلة ومغنية مغريبية. بدات لكاريير ديالها ف1997 ولعبات بزاف ديال لأدوار فلأفلام ولمسلسلات. تشهرات فالدور ديالها "صوفيا" فلمسلسال ديال "ساعة في الجحيم"، والدور ديالها "الدرية لمتمردة" فلمسلسال ديال رمضان "عقبا ليك".

## لأغاني ديالها
* حمام لخلا
* ݣوليا
* كيف نسمة
* ليام
* بقا معايا
* زاهوية
* مقطوع من شجرة

## مصادر

تصنيف:مغنية مغريبية
تصنيف:زيادة 1981
تصنيف:ناس حيين
تصنيف:مومتيلات د تلفازة مغريبيات
تصنيف:زريعة شخصيات د لمغريب
تصنيف:ناس تزادو ف قنيطرة
ياكوش

**ياكوش** ولا **أكوش** (بلأمازيغية **: Yakuc** ،**ⵢⴰⴽⵓⵛ)** واللي كاتعني **[[رب|الإله]]** فاللوغة الامازيغية، كان هاد المصطلح كايتستعمل عند الناس ديال برغواطة من لقرن 8 للقرن 11 و اللي كانو متبعين الديانة لبرغواطية التوحيدية اللي شادة من الاسلام وشي ديانات خرين واللي هيا إمارة تأسسات منبعد "تورة الأمازيغ الكبرى" ضد لأمويين ، هادشي على حساب واحد لمؤرخ أندلسي عاش فلقرن حضاش ميلادية سميتو عبيد لبكري فلكناش ديالو “كتاب المسالك والممالك” واللي نقلها من عند واحد لمرسول برغواطي فقرطبة سميتو زمور بن صالح.

هاد لكلمة النيت هيا اللي خداوها لمرابطين وسماوها على لمدينة اللي بناوها وداروها عاصيمة ديالهوم : مراكش ولي فالاصل هي **أمور واكوش** (بلأمازيغية : **Amur (n) Wakuc ,ⴰⵎⵓⵔ ⵏ ⵡⴰⴽⵓⵛ**) اللي كاتعني بلاد الله واللي منها جات سميت لمغريب فبزاف دلوغات: موروكوش. هادشي كايرجح باللي هاد لكونصيپت مكانش مسدود غير فبرغواطة ولايني كان مروّج عند بلدان الأمازيغ فشمال فريقيا.

## تخدام د هاد لكلمة
كانت هاد لكلمة على حساب هاد لمؤرخ، كايتصلا بيها فالصلا ديال البرغواطيين على هاد الشكل:

* A isem n Yakuc (أ يسم ن ياكوش) = أ بسم الله.
* meqqer Yakuc (مقّر ياكوش) = لكبير هوا الله أولا الله كبير.
* ijjen Yakuc (إيان/إيجن ياكوش) = واحد الله.

## مصادر

تصنيف:تاريخ
تصنيف:دين
تصنيف:أمازيغ
فريدة بليزيد

**فريدة بليزيد** (مزيودة ف 10 مارس 1948 ف طنجة) مخرجة مغريبية من أهم سّيناريست ف سّينما لمغريبية، تخرجات من المعهد العالي ل دراسات سّينمائية ف باريز، خرجات فيلم باب السماء مفتوح، ؤ كتبات بزاف د سّيناريوات ل أفلام بحال جرحة في الحائط ؤ عرائس من قصب، كيما كتبات أفلام في التسعينات ل لمخرج محمد عبد الرحمن التازي.

فريدة بليزيد كانت مجوجة مع لكاتب ولمعارض السياسي مومن الديوري، و عندها معاه جوج بنات. طلقو مع بعضياتهم ف 1971.
## مصادر

تصنيف:زيادة 1948
تصنيف:سينيما د لمغريب
تصنيف:ناس حيين
تصنيف:موخريجين مغاربا
تصنيف:ناس تزادو ف طانجا
تصنيف:مغاربا د لقرن 20
تصنيف:مغاربا د لقرن 21
تصنيف:مغريبيات د لقرن 21
ݣوانشا

**لݣوانشا** ؤلا **لݣوانشيا** هوما ناس كانو ساكنين ف لجزر ديال لكناري جاو من سوس و درعة و هاجرو ما بين 1000 و 100 ق.م. و لأصل ديالهوم أمازيغي. ملي جاو الصبليون للجزر لقاوهم تما عايشين حياة بسيطة و ماكنتش عندهوم التكنولوجيا ديال ديك الساعة. التقافة ديالهوم نقارضات تقريبا من غير لغة الصفير السيلبو اللي مازال تاهضروها شي ناس ف لجزيرة ديال لا ݣوميرا.

## التاريخ
لݣوانش هوما من الأمازيغ اللي هاجرو من الغرب ديال شمال إفريقيا.

واحد الكاتب روماني سميتو پلينيوس لقديم قال: على حساب داكشي للي قال لملك ديال موريطانية يوبا التاني راه لقرطاجيين سافرو ل لجزر ديال لكناري عام 50 ق.م. و ما تلاقاوش بنادم من غير شي بنايات كبار.

تقتلو بزاف ديال لݣوانش ف لحرب ضد صبانيا لّي ستعمرو لجزر ف لقرن 14. بزاف منهوم ماتو بسباب لأمراض حيت ما كانتش عندهوم مناعة ضدها حيت كانو منعازلين جغرافياً.

لݣوانشية هي لّوغة لّي كانو تايهضرو بها لݣوانش و عندها بزاف ديال لحوايج مشتاركة معا لأمازيغية.

كانو لݣوانش عندهوم تجربة كبيرة معا تّحنيط بحال لفراعنة لّي كانو ف مصر لقديمة. كاين بزاف ديال لموميات ف لمتحف ديال طبيعة و لإنسان لّي كاين ف لجزيرة ديال سانطا كروز دي تينيريفي.

كانو لݣوانش تايأمنو ب بزاف ديال لمعتقدات على لآلهة و شّياطن و لأرواح.

من بين هاد لآلهة كاين:

* آخمان - الله ديال سما
* ماجيك - الله ديال شمش
* جيوتا - شيطان
* شاكسيراكسي - لإلهة لأم

## تصاور

ملف:AlonsoFernandezdeLugo3.JPG|رسم ديال ملوك لݣوانش و هوما تايستاسلمو لصبانيا ف جزر لكناري
ملف:Pueblo_Chico_Guanchen2.jpg|مجسم ديال واحد لقرية ديال لݣوانش
ملف:Momia_guanche_museo_santa_cruz_27-07.JPG|موميا ديال لݣوانش


## شوف حتا
* لݣوانشية

## مصادر


تصنيف:أمازيغ
تصنيف:التاريخ د صبانيا
تصنيف:مقالات فيها مصدر و 3000 بايت
بوكوس

هادي صفحة د التوضيح، كلمة **بوكوس** يمكن يكونو عندها هاد لمعاني:

* بوكوس لّول: ماليك ديال مملكة موريطانية من 110 حتال 80 ق.م.
* بوكوس تّاني: ماليك ديال مملكة موريطانية من 49 حتال 33 ق.م.
* أحمد بوكوس: لانڭويست و صوسيولوجي مغريبي أمازيغي.

تصنيف:صفحة توضيح
بيروت

**بيروت** هي لعاصمة ديال لبنان و أكبر مدينة فيها. ف 2014، كان عدد السكان ديال لمنطقة لميطروپوليطانية ديالها وصل ل جوايه 2,5 مليون واحد شي لي كيخليها تالت أكبر مدينة ف لمنطقة د الشام. بيروت تسكنات من هادي 5000 عام و كانت من بين لمدون ديال لفينيقيين.

## مصادر


تصنيف:عواصم آسيوية
تصنيف:مدون د لبنان
شاندي أوليا

**نيماس شاندي أوليا** (مزيودة ف 23 يونيو 1987) ممتلة أندونيسية.

## مصادر

تصنيف:لممثيلين
تصنيف:أندونيسيا
تصنيف:زيادة 1987
تصنيف:ناس حيين
تصنيف:ناس تزادو ف جاكارطا
تصنيف:ناس د جاكارطا
علي بن أبي طالب

**علي بن أبي طالب** هوّا ولد عم ؤ لوس الرسول محمد، صحابي ؤ لخليفة رّابع ديال دولة لخلافة الراشدة.

## مصادر


تصنيف:زيادة 601
تصنيف:زيادة 602
تصنيف:وفيات 661
تصنيف:ناس تزادو ف مكة
تصنيف:ناس د مكة
تصنيف:زيادة 598
تصنيف:زيادة 600
تصنيف:زيادة 599
تصنيف:صحابة
فاطمة تبعمرانت

**فاطمة شاهو "تبعمرانت"** (بتشلحيت: ⴼⴰⵜⵉⵎⴰ ⵜⴰⴱⴰⵄⵎⵕⴰⵏⵜ) (تزادت ف30 يوليوز 1962، إيفران الأطلس الصغير - ) هي مغنية مغريبية كاتغني وكاتكتب لأغاني ديالها بتشلحيت. دوزات الصغر ديالها مابين إيفران الأطلس الصغير ولخصاص فإقليم تيزنيت. متّلات الدور ديال لمغنية ففيلم "تيهيا" اللي خرج ف1994. كاتبان فالتلفازة ديال لمغريب مرّة مرة ودارت بزاف ديال لجولات فالداخل وبرّا دلبلاد. كانت برلمانية ديال مجليس النواب تابعة للتجمع لوطني دلحرار مابين 2011 و2016.

## لأغاني ديالها
* ألبوم تاغلاغالت (الصدا دلأطلس) (2007)
** السلام
** تيرا نيلس (لكتبة داللسان)
** أجدّيݣ نلورد (زهرة لورد)
** آبو النيت (آ مول النية)
* ألبوم أطالب إتّاران (آالطالب اللي كايكتب) (2010)
** تايري نون أيامارݣ (لحب ديالكوم آلغنا)
* ألبوم لورد إحادان أمان (لورد اللي قريب من لما)
** إزم أكركاض (السبع لملون)
** أسقسي دلجاواب (السؤال وجوابو)
** لورد إحادان أمان (لورد اللي قريب من لما) (2009)
* ألبوم بابا يوبا (2007)
** أداغ أور تمّالات (ماتوريناش)
** أيان إحضان (آداك لمخبّي)
* ألبوم أزول ن لحنّا (سلام لحنّا) (2008)
** آمون ديغ آيامارݣ (آجي معانا آلغنا)
** نّان إيتران (ݣالت النجوم)
** ماني تلكم توادا (فين وصل لمشي)

## مصادر

تصنيف:مغنية بتاشلحيت
تصنيف:زيادة 1962
تصنيف:ناس حيين
تصنيف:مومتيلة مغريبية
تصنيف:بيوغرافيا د نسا
تصنيف:مقالات فيها مصدر و 3000 بايت
تصنيف:ناس تزادو ف لمغريب
لورين (مغنية)

**لورين زينب نورة الطلحاوي** (تزادت ف16 أكتوبر 1983 ، سطوكهولم - ) هي مغنية وعازفة دلپيانو ومنتيجة سويدية مغريبية كبرات فڤاصطيراس. ربحات لمسابقة لكبيرة ديال لغنا "**يوروڤيجن**" فالنوسخة تاع أزيربيدجان 2012 بلأغنية د"يوفوريا" (بالنݣليزية: Euphoria). تشهرات فلبرنامج ديال لغنا "أيدول" فالسويد وربحات الرتبة التالتة بالتصويت ديال لجمهور، وتقصات فالسيمانة التامنة. ربحات عاوتان لجايزة اللولة ف لمسابقة د يوروڤيجن د 2023.

## لأغاني ديالها
* Euphoria
* My Heart Is Refusing Me (قلبي ماباغينيش)
* Herself (هي براسها)
* We Got the Power (عندنا الجهد)
* Warriors (محاربين)
* Statements
## مصادر


تصنيف:مغنية مغريبية
تصنيف:زيادة 1983
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف سطوكهولم
ليلى غفران

**جميلة عمر بوعمروت** أولّا **ليلى غفران** (تزادت ف19 مارس 1961، لمغريب - ) هي مغنية مغريبية وعندها لجنسية لمصرية. تشهرات ليلى غفران بالصوت ديالها لمجهد مابين 1988 و 1998 من مورا مابدات لكاريير ديالها فوسط التمانينات. كايسمّيوها الناس "سلطانة الطرب". عاودات لأغاني ديال عبد الحليم حافظ ف1996 وهاد لأغاني عجبات الناس. تزوجات ليلى غفران ستة ديال لمرات وعندها جوج بنات. وحدة فيهوم، زيادة على صاحبتها، تقتلو ف2008 وتشد محمود العيسوي ف2010 بالتوهمة ديال لقتيل لمتعمّد.
## لأغاني ديالها
* اليوم الأول (1982)
* يا بلادي (1994)
* من هنا ورايح (2006)
* هي دي مصر (2009)
* بلاد الأمان (2016)
* عايز تقول حاجة (2016)
* جابني الغرام (2018)

## مصادر

تصنيف:مغنية مغريبية
تصنيف:زيادة 1961
تصنيف:ناس حيين
تصنيف:زريعة شخصيات د لمغريب
تصنيف:ناس تزادو ف لمغريب
تصنيف:مومتيلات د لأفلام مغريبيات
تصنيف:مومتيلات د تلفازة مغريبيات
منى أمرشا

**منى أمرشا** (1 يناير 1988، لحسيمة - ) هي مغنية مغريبية كاتغني بلخليجية. دخلات للغنا فبرنامج ألبوم ف2007 وسجلات من موراها بزاف ديال لأغاني ولڤيديوكليپات. عتازلات ف2013 من مورا ماتزوجات.

## لأغاني ديالها
* معجبة (2008)
* هنوني (2008)
* الحب يكبر (2008)
* على راحتك 2009)
* اشتقت لك (2010)
* يا يمة حبيته (2010)
* سنة أولى حب (2010)
* وينك (2011)
* قوة قلب (2012)
* رفع ضغطي (2013)

## مصادر

تصنيف:مغنية مغريبية
تصنيف:زيادة 1988
تصنيف:ناس تزادو ف لحسيمة
ميمونت نسلوان

**ميمونت نسلوان** (تزادت ف1949، سلوان -) هي مغنية مغريبية كاتغنّي بتاريفيت. كبرات ففاميلة فيها بزاف دلخوت وماقدراتش تعلم تقرا وتكتب فلمسيد وماتعلماتش الدارجة. بدات كاتغني فلخمسينات مع عيالات دوارها فاش كاينو كابحصدو لغلة. من مورا مارجع محمد الخامس من لمنفى جا مخزني للدوار وݣال للعيالات (اللي مابيناتهوم ميمونت) باش يغنيو حيتاش كان نهار عيد. من تمّا بدات كاتغني مع إمديازن (الشعرا) فالنواحي ديال إقليم الناظور فلحفلات ولعراسات. تشهرات ميمونت نسلوان فالستينات وسجلات ألبوم ديالها فالدار البيضا. غنّات شي أغاني بالداريجة فالتمانينات من مورا ماتعلماتها من الدياسك ديال الشيخة الرميطي.
## لأغاني ديالها
* بعدايي آ مليكة (بعّدي منّي آ مليكة)
* ݣاع ݣاع يا زبيدة (تبعككي آ زبيدة)
* مامّي لاعزيز (حبيبي اللي كانبغي)
## مصادر

تصنيف:مغنية بالريفية
تصنيف:زيادة 1949
تصنيف:بيوغرافيا د نسا
تصنيف:ناس تزادو ف سلوان
تصنيف:مقالات فيها مصدر و علاين 3000 بايت
دوري أبطال ؤروپا

تصغير|لكاس الرسمية د التشومپيونس ليڭ
**دوري أبطال ؤروپا** ؤلا **تشومبيونس ليݣ** هيّا واحد لبطولة د كورة ف ؤروپا كاتنضم كل عام، و تأسسات عام 1955.

## مصادر


تصنيف:بطولات د كورة
تصنيف:تأسيسات د 1955 ف ؤروپا
يوشين أوكامي

**يوشين أوكامي ** (ب جاپونية **岡見 勇信**، مزيود ف 21 يوليوز 1981) هوّا فنان د لمقاتلة جاپوني بدا لمسار لحتيرافي ديالو من 2002.

## مصادر

تصنيف:زيادة 1981
تصنيف:ناس حيين
ليلا المغربية

**خديجة شفيق** أولا **ليلا لمغريبية** (تزادت ف12 نونبر 1981، مراكش - ) هي مغنية مغريبية. بدات لكاريير ديالها دلغنا ففرانسا ومن موراها مشات ل دبي ف لإمارات وخدمات وفشركة ديال لماكياج، من موراها تشهرات بلأغاني لوطنية والدينية وحتى لمعاودات ديال أغاني قدام.
## لأغاني ديالها
* أنت تنور عليا (1999)
* حيرانة (2000)
* هي المغرب بلادي (2012)

## مصادر

تصنيف:مغنية مغريبية
تصنيف:زيادة 1981
لهيلال لحمر لمغريبي

**لهيلال لحمر لمغريبي** هي جمعية مغريبية كاينة ليدارة لكبيرة ديالها فمدينة الرباط، وعندها فروع ومقرات فمدون كتيرة ف لمغريب. كاتدير هاد لجمعية ببزاف تاع لأدوار ف شلّة ديال لمجالات اللي منها صحة، وصحة ديال لمجتمع، ولإسعاف، ولعتيق، وتكوين ديال ليكادر والناس اللي كايعتقو.

كايعاون لهيلال لحمر لمغريبي لمخزن ولعسكر فبزاف ديال لمجالات اللي عندها علاقة بالصحة ديال لمواطنين. هاد لجمعية عندها علاقة وإتفاقيات مع بزاف ديال لجيهات ولمؤسسات ديال لحوكومة وحتى لويزارات.

كاينظم لهيلال لحمر لمغريبي پروݣرامات ديال التوعية وليسعافات اللولين ولحيماية من لوابا وكايدير لحرب عليها وكايتسوّق حتا للمشاكيل تاع لمجتمع وكايعطي لمعاونات لينسانية للناس اللي مافحالهومش وضحايا ديال لكسايد ولكواريث.
[تصغير|متطوع مع الهلال لحمر المغربي ف [ناضور|الناظور]]

## مصادر

تصنيف:صحة ف لمغريب
تصنيف:مؤسسات مبازيين ف لمغريب
تصنيف:مقالات فيها مصدر و علاين 3000 بايت
وزارة د الصحة (لمغريب)

**لوزارة د الصحة** هي لوزارة لمغريبية لي مكلفة ب السياسات تاع لحوكومة اللي عندها علاقة ب الصحة ديال لمواطنين. تأسسات هاد لوزارة ف 7 دجنبر 1955 أولا لعام اللي تأسسات فيه لحوكومة لمغريبية اللولة من مورا ليستيقلال.

## لهيكلة تنظيمية
لهيكلة تنظيمية ديال وزارة د الصحة فالمغريب بحال باقي لوزارات، كتكوّن من إدارة مركزية فرباط، وكاينين إدارات جهوية وإقليمية موزعين فڭاع لبلاد. لوزير كيخدم مع رئيس ديوان، ولأمين العام، ولكاتب لعام.
لوزارة د صحة فيها بزاف ديال لمصالح لخارجية، ومن بينها:

* لكتابة لعامة
* المفتشية لعامة
* مديرية علم لأوبئة ومحاربة لأمراض لي فيها:
** قسم لأمراض لمعدية
** قسم لأمراض لي ماشي معدية
** قسم لمحافظة على البيئة
* لمركز لوطني د لحماية من لأشعة
* لمركز لمغريبي د محاربة تسمم
* لمعهد لوطني د صحة
* لمصلحة لأينكلوجيا
* لمصلحة لإدارية
* مديرية صبيطارات ولعلاجات لمتنقلة
* مديرية د سكان
* مديرية لأدوية وصيدلة
* مديرية تنظيم ولمنازعات
* مديرية تجهيزات وصيانة
* مديرية لموارد لبشرية
* مديرية تخطيط ولموارد لمالية

## لهيكل ديال التنضيم
هاد لوزارة تقريباً بحالها بحال ݣاع لوزارات ف التنضيم ديالها. حتى هي عندها إدارة كبيرة كاينة ف لعاصيمة الرباط وعندها إدارات لي هوما جيهاوية و إقليمية كاينين ف ݣاع لجيهات و لمدون د لبلاد.

ليدارة لكبيرة ديال لوزارة د الصحة فيها:

* لكيتابة لعامة
* لمفتيشية لعامة
* لمديرية د السكان
* لمديرية تاع لعيلم د لأوبئة و لمحاربة د لأمراض
* لمديرية ديال الصبيطارات و لعلاجات لي خاص الطرونصپور باش تعطى
* لمديرية ديال الدوا و تافارماسيانيت
* لمديرية ديال التجهيزات و الصيانة
* لمديرية تاع لموارد لبشرية
* لمديرية ديال التنظيم و لمدابزات
* لمديرية تاع لبلان و لفلوس
* لقيسم تاع التجهيز
* لقيسم تاع لݣروپ د الطوموبيلات
* لقيسم تاع لانفورماتيك و لمقرارات
* لمعهد لوطني ديال لإدارة الصحية

## ليستة د لوزارا

## ليستة د صبيطارات ف لمغريب
هاد ليستة تابعة لوزارة د صحة و كتبين صبيطارات لي متحكمة فيهم لوزارة:

## مصادر

تصنيف:صحة ف لمغريب
تصنيف:حوكومة د لمغريب
تصنيف:زريعة د لمغريب
تصنيف:مقالات فيها مصدر و 3000 بايت
إييتشيرو ؤدا

**إييتشيرو ؤدا** هوّا مانݣاكا معروف ب واحد من أكتر لمانݣات ف شّهرة ؤ أكتر واحد ف لمبيعات، لّي هوّا وان پيس، و لي وصل ل كتر من 510 مليون نسخة تباعت ف لعالم كامل. ؤدا كيتّعتابر من بين لمانݣاكات لي بدّلو التاريخ د لمانݣا.

## مصادر

تصنيف:مانݣاكا
تصنيف:زيادة 1975
تصنيف:ناس حيين
تصنيف:جاپونيين
تصنيف:وان پيس
تشارلز ريݣلوث

**تشارلز ريݣلوث** عالم ديال تّربية ؤ تّكوين ميريكاني من لمتقفين لي لعبو دور ف إصلاح لمنضومة تّربوية ف لميريكان. عندو إجازة ف لقتيصاد من جامعة هارڤرد، ؤ دوكتورا ف لپسيكولوجيا تّعليمية من جامعة بريݣهام يونݣ. ؤ هوّا أستاد فخري ف جامعة إنديانا، ف ديپارطومو ديال تّيكنولوجيا د لأنضمة تّعليمية.

## مصادر

تصنيف:پسيكولوجيا
تصنيف:زيادة 1946
تصنيف:ناس حيين
صبيطار لجاميعي أنطيرناصيونال الشيخ خليفة

تصغير|تصويرة من لداخل ديال صبيطار الشيخ خليفة
**صبيطار لجامعي أنتيطيرناصيونال الشيخ خليفة** هو صبيطار خاص فيه بزاف ديال التخصصات بدا عام 1998، كايقدم بزاف ديال العلاجات و لخدمات لي متعلقة بصحة. و هو تابع لمؤسسة الشيخ زايد ف الرباط.
## تاريخ
تحل هاد صبيطار عام 1998. ؤ من 2008 حتال 2012، عتامدو ميزاجور جديدة للوضع التنظيمي. ؤ صيبو ملحق لمساحة ديالو 20.000 متر مربع ف 2012.

## مصادر

## سيتات خرين
* سيت أوفيسيال ديال صبيطار

تصنيف:صحة ف لمغريب
شينݣيكي نو كيوجين (بنات ضايعات)

**شينݣيكي نو كيوجين: بنات ضايعات** هوّا لعنوان ديال مجموعة قصصية، مانݣا ؤ 3 د لحلقات ديال أوڤا مبازيين علا لمانݣا ديال شينݣيكي نو كيوجين. لمجموعة لقصصية تنشرات ف 9 دجنبر 2014 كاتبها هيروشي سيكو. فيها تلاتة د لقصص لعناوين ديالها "*ضايعة ف عالم ماكيرحمش*"، "*سور سينا، بسلامة*" ؤ "*بنات ضايعات*"، ؤ كتركز عل جوج شخصيات نسوية موهيمين ف لقصة هوما آني ليونهارت ؤ ميكاسا أكرمان. سّلسلة د لمانݣا بنفس لعنوان بدا نّشر ديالها ف 9 غشت 2015 ف مجلة بيسّاتسو شونن. لمانݣا مكتوب ؤ مرسوم من طرف ريوسكي فوجي.

ف 2017 ؤ 2018 صدرو 3 د لأوڤات مبازيين علا هاد 3 د لقيصاص، تنشرو ب شكل محدود معا لكتيّبات نماري 24، 25 ؤ 26 ديال لمانݣا.

## لقصة

* ضايعة ف عالام ماكيرحمش: كاتعاود لقصة ديال ميكاسا أكرمان ف عالام موازي فين واليديها ماتقتلوش، ؤ كاتركز علا علاقتها معا إيرين.
* سور سينا، بسلامة: كاتعاود لقصة ديال آني ليونهارت من بعدما نضمات ل لفرقة ديال لبوليس لعسكري، قبل ما تحاول تخطف إيرين (پارتية 1).
* بنات ضايعات: لكمالة ديال "سور سينا، بسلامة".

## مصادر

تصنيف:شينڭيكي نو كيوجين
تصنيف:مجموعة قصصية
تصنيف:مقالات فيها مصدر و 3000 بايت
تصنيف:أوڤا مبازية على مانݣا
بوطولا 1 (2009-2010)

## لفراقي

## لجدوال ديال الترتيب

## شوف حتى

* بوطولا 1
* بوطولا 2
* بوطولا 2 (2009-2010)
* لهيكلة لهرمية د لبوطولات ديال كورة ف لمغريب
## مصادر

تصنيف:بوطولا 1
تصنيف:2009 ف لمغريب
تصنيف:مقالات فيها مصدر و 3000 بايت
تصنيف:2010 ف لمغريب
شنݣيكي نو كيوجين (قبل طيحة)

**شنݣيكي نو كيوجين: قبل طّيحة** هيّا سلسلة د تلاتة د رّوايات جّاپونية لقصيرة مبازية علا لمانݣا د شينݣيكي نو كيوجين، لّي لأحدات ديالها كتطرا 70 عام قبل من طّيحة ديال مدينة شيݣانشينا ف يد لعمالقة. كاتبها ريو سوزوكازي ؤ راسم تّصاور ديالها ثوريس شيباموطو، ؤ بدا نّشر ديالها ف 1 أبريل 2011.

## مصادر

تصنيف:شينڭيكي نو كيوجين
تصنيف:مانݣا
تصنيف:رانوبي
هورمون

**لهورمون** هيا واحد لمادة شيمياوية حيوية كاتلعب دور ديال مرسول كايتطلق فالدم(لوسط الدخلاني) من عند شي غدة دخلوكرينية أولا شي عضو أولا شي نسيج اللي كايدير خدمة دخلوكرينيةكرينية.

لاصل دهاد لكلمة جا من اللاتينية وكايعني "حرّك أولا نوّض شي حاجة" ، ومنبعد خداه السي ستارلين فعام 1906 و سماه على هاد النوع من لمواد الشيمياوية .

لهورمون خاصو ريسيپتور خاص بيه، وبيه نيت باش كايدير خدمتو على النسيج اللي كاينيٌش عليه.

كاينين جوج دنواع دلهورمونات : ستيرويدية كايتصاوبو من لكوليسطيرول بحال لكورتيزول و التيستوسطيرون ... و هورمونات ماشي ستيرويدية عبارة على پروتينات و من لخاصيات ديالهوم هوا مكايقدروش يدوزو من لغشا السيتوپلازمي دلخلية ومنهوم عداد بحال لادرينالين،لميلاتونين،لانسولين وزيد وزيد...

## لخدمة ديال لهورمون و لموهيمية ديالو
بلا هورمونات مايمكنش لينا نعيشو ، حيت هوا داخل فبزاف ديال لپروصيصات لفيزيولوجية و كايدير خدمة فالشدان ديال التاهوميوستازيت و لحماية من التعدوات كيماكانت سوا داخيلية سوا برانية وكيما كان نوعها فيزيكية ، بيولوجية، شيمياوية أولا نفسانية.. وزيد على هادشي كايدير خدمة حتا فلكبورية ديال بنادم و التطور لجنيني ديالو فكرش مو و التاميطابوليت الطاقية و لخلوية ديالو..

## مصادر


تصنيف:طب
تصنيف:لفيزيولوجيا
رانوبي

[يسار|تصغير|مكتابة كتبيع رانوبيات ف [ماكاو]]
**رّانوبي** ؤلا **رّواية لْخفيفة** (ب جاپونية **ライトノベル** *رايطو نوبيرو* ؤلا **ラノベ** *رانوبي*، ب نݣليزية **Light Novel**) هوّا نوع روائي كاين سيرتو ف جّاپون كيكون علا شكل رواية قصيرة (تقريبا 50000 كلمة)، معا تّصاور، ؤ كيكون موجه سيرتو ل دّراري د لكوليج ؤ لّيسي. لهدف ديالهم بشكل عام هوّا يوصلو ل نّاس لّي مامولفينش يقراو بزاف، ؤكتكون لقصة ديالهم ساهلة باش يسهال لفهم ديالها. ف بزاف د لحالات كيتنشرو شّاپيترات ديالو ب شكل متسلسل ف مجلات بحال لمانݣا، ؤ عاد كيتجمعو من بعد ف كتاب واحد. أغلبية ديال رّانوبيات كيتردّو من بعد مانݣات ؤلا أنيميات. سّوق ديال رّانوبي ف جّاپون ف 2007 كانت كتسوا 20 مليار ين جاپوني ؤلا 166 مليون دولار ميريكاني ف داك لعام بوحدو، من لمبيعات ديال 30 مليون نسخة.

## مصادر


تصنيف:الجاپون
تصنيف:مجلة جاپونية
تصنيف:نوع أدبي
تصنيف:مصطلحات د لمانݣا و لآنيمي
أمامة عواد لحرش

**أمامة عواد لحرش**، سميتها قبل ماتزوج **أمامة عواد** ، تزادت نهار 28 أبريل 1951 ف مدينة سلا، دكتورة وكاتبة متخصصة ف داكشي ديال لقضايا د صبليون و لبرطقيز و إيبيريا. و هي سفيرة د لمغريب ف لپيرو من نونبر 2008.

طلقات عليها مجلة *Maghress* سميت "الدينامو المغربي" بسباب لماسيرة لجامعية الناشطة ديالها.

## حياتها
تزادت أمامة عواد عام 1951 ف عائلة كبيرة ف مدينة سلا. معروفة بالنسب ديالها ل لقراصنة و لعولاما، و دغيا ولا كايعجبها داكشي لي متعلق بإيبيريا سيرتو تّقافة ديالهم. من مور ما قرا باها ف جامعة السوربون، جمع واحد لمكتبة مزيانة و غنية ف دارهم، داكشي لي خلّا أمامة تكتاشف جواهر لأدب لفرانساوي. ف عام 1988، خدات دوكتورا دولة ف لآداب إيبيريا و أمريكا لّاتينية ف جامعة نانتير (باريز X)، من بعد ولات ؤستادة ديال سوپيريور من عام 1992. دارت بزاف د دورات ف لأدب و لحاضارة د صبليون و أمريكا لاتينية ف قسم اللوغة سّپنيولية ف لافاك د لآداب و لعلوم لإنسانية ف جامعة محمد الخامس - أݣدال ف الرباط. وهي عضو ف بزاف ديال لجمعيات ولمؤسسات لي عندها علاقة ب لعالم صّبليوني و أمريكا لّاتينية، و حتّى ف لجنة بن رشد لمغريبية صّبليونية و لّجنة لمشروكة بين لجامعات لمغريبية الصبليونية. وهي عوتاني مونصيقة د لّجنة لمغريبية الصبليونية لمشروكة لمسؤولة على مشروع "جامعة الملكين" ف تطوان.

كتبات بزاف ديال لكتوبا ب لفرانساوية و الصبليونية و لعربية تاهيّا على لأدب الصبليوني، وعلى الحوار التقافي بين لعالم لعربي و لعالم لأيبيري و لأمريكي لّاتيني على مسألة النوع الجتيماعي، إلخ. كيما نشرات بزاف ديال لمقالات ف مجلات ف لمغريب ودول ناطقة ب لعربية و ؤروپا و أمريكا اللاتينية و أمريكا شّمالية. كانت مديرة د لمهرجان الدولي للأندلس لأطلنتي لي كايدار كلا عام ف الصويرة.

## لكتوبا ولمنشورات

* (بالصبليونية) *Aspectos y funciones del humor en la novela peruana فعلية* ، مكتوبة مع رجاء دكر، الرباط: جامعة محمد الخامس، 1997 ، 261 ص. (حول الأدب الإسباني وأخبار بيرو)
* (بالصبليونية) *بالصبليونية) Dialectica del espacio en la narrativa للكاتب خوليو كورتازار* ، كتبه بالاشتراك مع يونس كناوي، الرباط: جامعة محمد الخامس، 1995 ، 365 ص. (حول الأدب الأرجنتيني وكورتازار)
* (بالصبليونية) *La Dinàmica de la transgrésion en la novistica بقلم رينالدو أريناس* ، كتبه مع رشيد أزهر، الرباط: جامعة محمد الخامس، 1995 ، 249 ص. (حول الأدب الكوبي ورينالدو أريناس)
* (بالصبليونية) *Estudio de la ciudad latino americana a través de tres novénémporaneas* ، مكتوب مع Charles Minguet ، الرباط، 1981 ، 351 ص. (عن المدينة وأدب أمريكا اللاتينية)
* (بالصبليونية) *Imagen del mundo y creacion artistica en la narrativa بقلم خوان كارلوس اونيتي* ، كتب مع عبد اللطيف جميل، الرباط: جامعة محمد الخامس، 1999 ، 274 ص. (عن الأدب الإسباني وخوان كارلوس اونيتي)
* المدينة والمدينة في الرواية الحالية لأمريكا الإسبانية، التي كتبها تشارلز مينجوت، باريس: جامعة نانتير، 1988 ، 3 تومز، 843 ص.

## لجاوائيز
* وسام العرش من (*وسام القوس)* 2008
* جائزة مواطن الأندلس الفخرية لي عطاتها الجمعية الصبليونية Paz del Mundo ، فjuin 2000
* وسام *Aguila Azteca* (Aztec Eagle) ، أعلى وسام ثقافي لي عطاتها الحكومة المكسيكية، فavril 2001
* الحائزة على جائزة خميسة، امرأة العام المغربية ف لفيئة : " العلم والبحث والتطوير "،mars 2007
* مواطن فخري ف مدونا د ايكا ، بيورا وSechura ، ف بيرو. 2010

## مصادر

تصنيف:ديپلوماسية مغريبية
تصنيف:سفارا د لمغريب
تصنيف:زيادة 1951
تصنيف:مقالات فيها مصدر و 3000 بايت
تصنيف:ناس تزادو ف سلا
مركب نور ورزازات للطاقة الشمسية

تصغير|مركب نور ورزازات
**مركب نور ورزازات للطاقة الشمسية** هو واحد لموركّاب كبير كاين ف مدينة ورزازات. كايتكون من 4 ديال لمحطات اللي هي نور I، نور II، نور III، ونور IV. هاد لموركّاب ديال الطاقة الشمسية مكلفة بيه لوكالة لمغريبية د طّاقة لموستدامة اللي كاتسمى بشكل مضموص ب سميت **مازن MASEN** واللي تابعة ل لوزارة ديال الطاقة والمعادن والبيئة. أما التطوير والتسيير ديال المركز فا مكلفة بيه شركة أكوا پاور.

هاد لمشروع ديال الطاقة الشمسية هو واحد لمشروع كبير كايعول عليه لمغرب بزاف فما كيتعلق ب الطاقات لمتجددة، و كايبلغ لإنتاج ديال هاد لمركّب ف جميع لمحطات ديالو 580 ميݣاواط. وتم التصميم ديالو على حساب مقاربة اللي كتعتمد على الشراكة بين لقطاعات لعام و لخاص وتم لإنجاز ديالو ب دعم من لبنك لإفريقي د تّنمية لي ساهم ب 485 مليون دولار ف لإنجاز ديال مختالف لمراحل د هاد لمشروع.

## نور I
لبدية ديال لمشروع كانت هي نور I و اللي تم لفتيتاح ديالها ف سنة 2016. و هي كاتنتج 160 ميݣاواط.

## نور II ونور III
لمحطات ديال نور II ونور III تم لفتيتاح ديالهم ف سنة 2017.

نور II كاتنتج 200 ميݣاواط، و نور III كاتنتج 150 ميݣاواط.

## نور IV
لمحطة ديال نور IV تم لفتيتاح ديالها ف سنة 2018. هاد لمحطة كاتنتج 70 ميݣاواط.

## مصادر

تصنيف:جهة درعة تافيلالت
تصنيف:مقالات فيها مصدر و 3000 بايت
تصنيف:تأسيسات د 2016 ف لمغريب
تصنيف:لمعمار د لمغريب د لقرن 21
معهد پاستور (لمغريب)

**معهد پاستور** هو واحد لمؤساسة عمومية كاينة فلمغريب وكاتسمى بلختيصار IPM، وهي كاتعتابر مؤساسة عامة عندها شخصية مدنية وستيقلال دلفلوس وكاينة تحت لويصاية ديال لويزارة دالصحة. هاد لمعهد كايدير بزاف ديال لأنشطة اللي عندها علاقة بلبحت لعيلمي والتحاليل لبيولوجية ولخدمات ديال لأمن دلماكلة ولبيئة ولينتاج ديال لمواد لبيولوجية فلبلاد.

هاد لمعهد كاين تحت السلطة ديال لمراسيم دلماليك: لمرسوم لملكي 176.66 ف 14 ربيع الأول 1387 (23 يونيو 1967) اللي عندو علاقة بلمركز دلأمصال وليباري، واللي تحط فالجرنان الرسمي رقم 2852 ف 28 يونيو 1967، الصفحة: 706 واللي تبدّل بالسلطة دلمرسوم لملكي 687-67  د 26 شعبان 1387 (29 نوفمبر 1967)، واللي تنشر ف الجريدة الرسمية رقم  2875 ف 6  دجنبر 1967، الصفحة 1413.

لمختبار ديال لمقابلة دلمواد تاع لماكلة فمعهد پاستور عندو الصيفة دمختبر معتمد على حساب نمط إيزو 17025 د2005 واللي عطاتها ليه لمصلاحة لمغريبية ديال لمنح دليعتيماد، وهادشي كايخلّي هاد لمختبر كاين في الليستة ديال اللابوراطوارات لمعتامدين فداكشي اللي عندو علاقة بلقانون.

## لمهام ديال لمعهد دپاستور
لمعهد دپاستور كايدير بزاف ديال لمهام اللي مابينها:

* التطوير ديالالبحث الأساسي ولپراتيك.
* لموساهمة فلخيبرة على واحد لأساس اللي تعاقدي، وفالتحاليل لبيولوجية ولمشاورة ديال أي واحد أولا شركة أولا إدارة أولا أي مؤساسة جيهاوية ولا ديال لبلاد ولا مؤساسة دولية.
* الصيناعة وليستيراد والتصدير والتفريق ديال ليباري ولأمصال ولمواد لبيولوجية للأغراض اللي هي ديال لمداوية ولا تشخيصية.
* كايقرّي التخصوصات لبيولوجية اللي عندها علاقة بهاد لأنشيطة.

## مصادر

تصنيف:صحة ف لمغريب
تصنيف:مؤسسة حوكومية ف لمغريب
تصنيف:مقالات فيها مصدر و 3000 بايت
لويكالة لمغريبية ديال الطاقة لمستدامة

**لويكالة لمغريبية ديال الطاقة لمستدامة** (كاتسمى ب ختيصار **مازن**) هي مؤساسة عمومية كاينة فلمغريب، تصاوبات ف 2010، وهي اللي مسؤولة على التسيير ديال لقيطاع دالطاقات لمتجددة فلبلاد.
مازن بغات تدير التطوير ديال لمشاريع اللي مكلفة بيها باش توصل لقودرة ديال لينتاج تاع الضو ل3000 ميݣاواط فعام 2020 و6000 ميݣاواط فلعام د 2030. ولغارض من هاد الشي هو لموساهمة فالتحقيق ديال لهدف دلبلاد اللي هو تطلع النيسبة دالطاقات لمتجددة حتال 52% ديال الطاقة اللي كاتصاوب فلمغريب قبل ماتوصل 2030. ومازن هي تابعة إداريا للويزارة دالطاقة ولمعادن ولبيئة.

## لمهام
لمهام ديال مازن:

* التطوير ديال لوزينات دالطاقات لمتجددة اللي كاينة ف لمغريب
* كاتساهم فالتوفير والتطوير ديال واحد لخيبرة من لبلاد فلمجال دالطاقات لمتجددة
* كاتصاوب لبلايص اللي فيها لمحطات ديال الطاقات لمتجددة وكاتساهم فالتنمية ديال هاد لبلايص فلمجالات دلموجتاماع وليقتيصاد ولبيئة

## ليدارة
ليستة ديال لمديرين اللي كانو على الراس ديال مازن:

## مصادر

تصنيف:قتيصاد لمغريب
تصنيف:مؤسسة حوكومية ف لمغريب
تصنيف:مقالات فيها مصدر و 3000 بايت
عومان (نشاط)

**لعومان** هوّا نشاط كيديرو بنادم ؤلا حيوان، ؤ لّي كتطلب تّحراك د لكسدة كولها وسط لما من بلاصة ل بلاصة. هاد نّشاط كيقدر يدّار ف أي أجموع كافي د لما بحال پيسّين ؤلا ضاية ؤلا بحر ؤلا واد. لعومان معروف من قديم زّمان ؤ مدكور متلا ف لملحمة د ݣيلݣاميش لّي كترجع ل 2000 قبل لميلاد.

## مصادر

تصنيف:رياضة
تصنيف:لعومان
عومان (سپور)

**لعومان** هوّا رياضة ديال تّسابق (سپور) لّي كتمارس ب شكل فردي ؤلا ب فرقة، ؤ لّي كتطلب تّحراك د لكسدة كولها وسط لما من بلاصة ل بلاصة. هاد سّپور كيتمارس ف پيسّين ؤلا ف ضاية ؤلا ف لبحر. كا نشاط، لعومان معروف من قديم زّمان ؤ مدكور متلا ف لملحمة د ݣيلݣاميش لّي كترجع ل 2000 قبل لميلاد.

## مصادر

تصنيف:رياضة
تصنيف:لعومان
تصنيف:سپورات فردية
تصنيف:رياضات د لما
عومان

هادي صفحة د التوضيح، كلمة **عومان** يمكن يكونو عندها هاد لمعاني:

* عومان: دولة كاينة ف شّرق لأوسط.
* عومان: نشاط كيديرو بنادم ؤلا حيوان.
* عومان: رياضة ديال تّنافس.

تصنيف:صفحة توضيح
شينݣيكي نو كيوجين (أنيمي)

**شينݣيكي نو كيوجين** ؤلا **لهجوم علا لعمالقة** ؤلا **لهجوم د لعمالقة** ؤلا **لعملاق لمهاجم** ؤلا **أطاك ؤن تايتن** (ب جاپونية **進撃の巨人**، ب نݣليزية **Attack on Titan**) هوّا سيرية د أنيمي مبازية علا لمانݣا شينݣيكي نو كيوجين، باقة كتخرج ف جّاپون ؤ كتشاف ف بزاف د دّول ف لعالم كامل، عدد لحلقات لّي خرج منها ل حد سّاعة  حلقة.

لقصة كتطرا ف عالم كتعيش فيه لبشرية ف مدون مضورة عليها تلاتة د سوار عراض ؤ عاليين، باش تحمي راسها من وحوش كبار كياكلو بنادم سميتهوم لعمالقة (ب جاپونية 巨人 كيوجين). شّخصيات رئيسية ف لقصة هوما إيرين ييݣر، ؤ صحابو أرمين أرلرت ؤ ميكاسا أكرمان. إيرين ف لبدية د لقصة كيشوف مدينتو تدمرات ؤ مّو تقتلات من طرف لعمالقة بشكل بْشيع بزاف، ؤ هوّا باقي صغير، ؤ كيحلف بلي غادي يقتل لعمالقة كاملين.

## لإنتاج

### سّيرية رّئيسية

سّيزون لّولة نتجاتها ستوديو ويت ؤ بانت من 7 أبريل حتال 29 شتنبر 2013، ف لقنوات د تّلفازة ديال ماينيتشي برودكاستينݣ سيستم. عدد لحلقات ف سّيزون لّولة كان 25 حلقة. سّيزون تّانية نتجها نفس سّتوديو، ؤ خرجاتها ل تّلفازة نفس شّركة ما بين 1 أبريل ؤ 17 يونيو 2017، ف 12 حلقة. ؤ موراها سّيزون تّالتة بانت ف إين إيتش كي جينيرال تيڤي ما بين 23 يوليوز 2018 ؤ 1 يوليوز 2019، علا جوج فترات، ف 22 حلقة ف لمجموع.

سّيزون رّابعة هيّا لّخرانية ؤ بدات ف لإنتاج ديالها ستوديو ماپا من 2020. ستوديو ويت رفضات باش تكمل لپروجي حيت ماوالمش لبرنامج د لخدمة ديالهم. لپارتية لّولة ديال سّيزون ربعة بانت ف تّلفازة ف جّاپون ؤ ف سيتات بحال كرانشيرول ؤ واكانيم من 7 دجنبر 2020 حتال 29 مارس 2021. لپارتية تّانية، خرجات ف موسم د شتا 2022. لپارتية تّالتة خرجات لحلقة اللولة ديالها ف مارس 2023.

### أوڤات

حتا بعض لأعمال سپينوف ؤلا روايات ب نفس شّخصيات تحولات ل أنيمي علا شكل أوڤا، بحال رواية بلا ندمان، ؤلا شينݣيكي نو كيوجين: بنات ضايعات.

## مصادر

تصنيف:أنيمي
تصنيف:تعاويد عيلمي
تصنيف:شينڭيكي نو كيوجين
تصنيف:مقالات فيها مصدر و 3000 بايت
تصنيف:سيريات د آنيمي مبازية على مانݣا
تصنيف:أفلام د 2014
تصنيف:أفلام د 2015
تصنيف:أفلام د 2020
تصنيف:ستوديو ماپا
تصنيف:ستوديو ويت
لمكتب لوطني د السلامة الصحية د لمنتجات د لماكلة (لمغريب)

**لمكتب لوطني د سّلامة صّحية د لمنتجات د لماكلة** (ب لعربية **المكتب الوطني للسلامة الصحية للمنتجات الغذائية**، ب لفرانساوية **Office national de sécurité sanitaire des produits alimentaires**، ب ختيصار **ONSSA**) هي مؤسسة ديال لمخزن تابعا للوصاية ديال الدولة، مسؤولة على السلامة الصحية ديال لماكلا. و واش لماكلا لي كانستوردو مطابقة مع لمعايير لي خصهم يكونو. تصيب هاد لمكتب ف2009 وهو تابع لوزارة الفلاحة والصيد البحري والتنمية القروية والمياه والغابات.

## تاريخ
تصيب هاد لمكتب بتطبيق دلقانون 25.08 لي خرج ف الظهير رقم 1.09.20 لي منشور ف الجريدة الرسمية رقم 5714 ف 18 فبراير 2009 باش إخدّمو لموخطاط دلمغريب لخضر.

## خدمتو
خدّام المكتب الوطني د السلامة الصحية د لمنتجات د لماكلة على بزاف ديال لحوايج، من بينها:

* كايضمن لمراقبة و لحماية الصحية للمنتوجات لي جات من نباتات و الحيوانات ف لبلاد كولها و حتى ف لحدود.
* كايضمن السلامة الصحية للمواد الغذائية من لبدية يعني من لي كاتكون مازال مادة أولية حتى كاتوصل عند لي كايستهلكها. هادشي داخل فيه حتى لمواد لي جات من لبحر و لمواد لي كايتخدمو ف لماكلة ديال الحيوانات.
* كاتعتامد وكاتراقب لمودخلات ديال لفلاحة (لبذورا، لمبيدات، أسمدة) و كاتسجل دوايات دلحيوانات.
* كاطبق لقوانين والمساطر لي متعلقة ب لبوليس الصحي البيطري و وقاية النباتات.

## مصادر

## لمزاود
* سّيت رّسمي 
* سّيت د وزارة د لفلاحة ؤ صّيد لبحري 

تصنيف:مؤسسة حوكومية ف لمغريب
تصنيف:صحة ف لمغريب
تصنيف:مقالات فيها مصدر و 3000 بايت
تصنيف:تأسيسات د 2009 ف لمغريب